Aktivnosti na satu

1. sat dvosata ‒ Rješavanje zadataka u skupinama

Najavila sam da će učenici u skupinama analizirati tekst koji se odnosi na lektirno djelo *Breza,* apreuzet je s portala. Tražit će činjenične, pravopisne i gramatičke pogreške te nuditi točna rješenja. Rekla sam im da je cilj rada pokazati da su tekstovi s portala namijenjenima lektiri nepouzdan izvor podataka.

Svaki je učenik dobio isprintan tekst preuzet s internetske stranice. Učenike sam podijelila u šest skupina metodom slučajnoga odabira s korekcijama pazeći da skupine budu uravnotežene s obzirom na znanje i sposobnosti članova. U svakoj su skupini bila tri učenika, a dva su učenika radila u paru. Svaka je skupina izabrala glasnogovornika.

Po dvije skupine dobile su isti obrazac za rješavanje zadatka i isti zadatak.

Prve dvije skupine dobile su zadatak da istraže sve činjenične pogreške koje su pronašli u tekstu i da ih isprave navodeći činjenice iz pripovijetke. Druge dvije skupine dobile su zadatak da istraže pravopisne pogreške, da definiraju pogrešku i rečenicu napišu pravopisno točno. Treća skupina i par dobili su zadatak da istraže gramatičke pogreške, definiraju ih i rečenicu napišu tako da bude gramatički točna.

1. sat dvosata – Rješavanje zadataka u udruženim skupinama

Članovi skupina koje su imale isti zadatak sjedaju zajedno i uspoređuju rezultate svojega istraživanja. Zajedničke rezultate istraživanja pišu u novu tablicu koja je identična prvoj.

1. sat – Objavljivanje rezultata istraživanja

Glasnogovornici skupina stavljaju tablice s rezultatima istraživanja na pano i čitaju rezultate svojih istraživanja. Ostali se učenici uključuju svojim zapažanjima i komentarima.

Došlo se do zaključka da u pojedinim primjerima ima i pravopisnih i gramatičkih pogrešaka, a bilo je primjera u kojima se sve tri zadane skupine pogrešaka isprepliću u čudnim rečenicama koje ne možemo uhvatiti ni za glavu ni za rep.

Aktivnosti poslije sata (rad kod kuće)

Predstavnici triju skupina kod kuće su izradili sljedeću tablicu s objedinjenim rezultatima istraživanja.